kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk it kk kk kk kk kk kk kk kk kk kk kk kk kk ru kk kk en kk kk kk ru ky mn kk kk kk en kk en kk ca kk de kk hu uk kk kk kk kk kk kk it kk fr kk fr ky kk fr kk de kk es kk kk en kk ja kk es kk hbs_lat kk ca kk kk kk kk kk kk kk ru tt kk kk es kk kk
Тұрақты даму журналистикасы - дуалды оқыту жүйесін талап етеді
АЛАШ ОРДА – 100 ЖЫЛ!
Ұлт болмысы – әдеби бәйге!
Тұрақты даму журналистикасы - дуалды оқыту жүйесін талап етеді
Қазіргідей сандық, мультимедиялық интерактивті коммуникациялық технологиялар дәуірінде халықаралық деңгейде журналистер дайындау, оқу бағдарламаларының сапасы аса өзекті мәселеге айналды. Тұрақты даму мақсатындағы журналистика объективті, толыққанды, жан-жақты ақпарат берумен қатар, экология, теңсіздікті қысқарту, климат өзгерісі, қоршаған орта т.б. мәселелерді журналистерден өз деңгейінде, сауатты жазуды қажет етсе, ақпарат алмасудың жаңа әдіс-тәсілдері дамып, жаңа медианың ел өміріне дендей енуі ақпарат берушіден сапалы контент түзуді талап етеді. Телекоммуникациялық, компьютерлік және хабар тарату технологияларының өзара қызметі коммуникациялық ортаны жетілдірді.
Қазақ ұлттық университеті қызметінің басым бағыттары ретінде білім беру қызметінің сапасын арттыру, ғылыми-зерттеу және инновациялық қызметті дамыту, жаңа ақпараттық технологияларды енгізу анықталды. STEM-білім беру жаңа технологиясы енгізілді. Әлемдегі бәсекеге қабілетті жетекші ЖОО білім беру бағдарламаларына сәйкес оқу бағдарламаларын жетілдіруді мақсат етеді. Дуалды оқыту, яғни, білім мен өндірістің тиімді ықпалдасуы, оқу бағдарламаларын түзуде жұмыс берушілердің талап-тілегін ескеру аталған басым бағыттардың өзегін құрайды.
"Қазақ газеттері" ЖШС Бас директоры, Редакторлар кеңесінің төрағасы Ж. Кенжалин құрылғанына 20 жылдан астам уақыт болған ЮНЕСКО, халықаралық журналистика және қоғамдық медиа кафедрасының оқу үдерісін ұйымдастырудағы, инновациялық технологияларды білім беру ісінде қолданудағы аяқ алысын бағалай келіп, конференция жұмысына сәттілік тіледі. Халықаралық журналистика мәселесінің қазақ топырағында кеше немесе бүгін ғана көтерілмегендігін, қазақ тіліндегі тұңғыш газеттерде ("Түркістан уәләятының газеті, "Дала уәләятының газеті") сондай-ақ "Қазақ" газеті, "Айқап" журналдарында қозғалып, журналист бабаларымыздың ғаламдық мәселелерді көтеріп, талқылағанын атап өтті. "Қазақ газеттерінің" журналистерді баптап, тәрбиелеуге қосқан үлесін айта келіп, "Ақиқат", "Мысль" журналдарында журналистік білім беру сапасы мәселелерінің жиі жазылатындығына тоқталды, студенттердің лабораториялық жұмыстарын осы журналдар базасында өткізсек деген тілегін білдірді.
"Қазақстан 2050" стратегиясы, "Нұрлы жол" мемлекеттік бағдарламасы, 5 институционалдық реформасы ҚР БҰҰ қызметінің "Даму мақсатындағы әріптестік" (PFD) 2020 жылға дейін жүзеге асырылатын бағдарламасында көрініс тапты. ҚазҰУ академиялық ықпал бағдарламасы бойынша тұрақты даму саласында UNAI-хаб бола отырып, көшбасшы ретінде танылды және Қазақстандағы 20 ЖОО жұмысын үйлестіреді, әлемдегі 3500 ЖОО-мен байланыс жасайды", - дей келе, Алматы қ. ЮНЕСКО Кластерлік Бюросының коммуникация және ақпарат бағдарламасының маманы С. Карпов тұрақты даму мақсатындағы БАҚ қызметіне, пікір еркіндігіне, коммуникация сипатына тоқталып, бейбітшілікке негізделген 16-шы бағытына баса көңіл бөлді. БАҚ дамуы саласындағы жаңа жобаларға ерекше тоқталды. 3-мамыр дүниежүзілік баспасөз бостандығы күніне орай ұйымдастырылатын шараның осы конференциядан бастау алып отырғандығын айта келіп, ұлттық универсиеттің академиялық ықпал етудегі рөлін атады.
Астанадағы ЕҚЫҰ Кеңесі бағдарламасының саяси мәселелер және БАҚ бойынша ұлттық үйлестірушісі М. Дубовицкая журналистердің құқықтық сауаттылығын, білім беру әдістерін үнемі жетілдіру қажеттілігін тілге тиек етті, қазақ тіліне аударылған оқу бағдарламасының маңызына тоқталды.
"Қазіргі таңда ертеңгі ел басқаратын жастардың санасын блогерлер қалыптастыруда. Біз білетін отандық блогердің 11 миллион жазылушысы бар. Ақпараттық ортада маңызды ақпарат беріп, бәсекеге төтеп беруге қабілетті болуымыз керек", - деді "MediaNet" Халықаралық журналистика орталығының директоры А. Жалилов.
«Әділ сөз» халықаралық сөз бостандығын қорғау ұйымы құқықтық сауаттылық бойынша журналистердің білімін жетілдірумен айналысып келеді. Аталған ұйымның сарапшысы Ғ. Әженова БАҚ туралы Заңдағы журналистердің жұмысын едәуір қиындататын өзгерістерге алаңдаушылық білдірді.
Жиынға қатысқан Н. Жоямергенқызы («Түркі тілдес журналистер қоры») , Б. Әшірбаев («Заң» газеті), Ж. Әбділда («Ұлан» газеті), З.Жұманова («Мектеп Мерейі" журналы), Б. Қабдолданова («Гүлстан» журналы) т.б. қазақ журналистерінің халықаралық деңгейде жұмыс істеуі, халықаралық деңгейдегі шараларға қатысуы, жаңа медианың мүмкіндіктерін пайдалану, журналистік этика, адами құндылықтарды ескеру мәселелерін қозғады. Бүгінгі заман талабы тек жазу, ақпарат таратумен шектелмейтіндігін, қазіргі заманауи құралдарды меңгерудің қажеттілігіне, салалық журналистиканың рөліне тоқталды.
Қат-қабат жұмыстарымен жиын соңында үлгеріп келген ЮНЕСКО Кластерлік бюросының директоры және Қазақстан, Қырғызстан, Тәжікстандағы ЮНЕСКО төрағасы Криста Пикатт конференция қатысушыларына сертификаттар тапсырды.
Төрт сағатқа созылған Халықаралық конференцияның платформасы журналистік білім берудегі өзекті мәселелерді айқындап, шешілу жолдарын ұсынуға, пікір алмасуға мүмкіндік берді. Қызу пікірталас өрбітті. Барлық пікір бір арнаға тоғысты. Журналистік білім беруде жоғары оқу орындары мен практик мамандардың берік одағы кәсіби құзіреттіліктерді қалыптастыруға негіз болары даусыз.
халықаралық журналистика журналистика ҚазҰУ БҰҰ ЮНЕСКО БАҚ Фараби оқулары
ОҚО-да тәулігіне100 тонна түйе сүтін…
ОҚО-да тамшылатып суару жүйесін өндіретін…
Түлкібаста алма жинау науқаны басталды
Шымкенттегі дендрарий саябағына ағашты қазып-отырғызу…
Пікір қалдыру үшін жауабын жазыңыз:
жаңалықтар Қазақстан Ресей Қытай АҚШ Алматы Астана Назарбаев елбасы қылмыс президент сот ауыл саясат
ЕЛБАСЫ НОБЕЛЬ СЫЙЛЫҒЫНЫҢ ЛАУРЕАТТАРЫМЕН ЖӘНЕ БЕЛГІЛІ ЭКОНОМИСТЕРМЕН КЕЗДЕСТІ
Т. ЖАМАНҚҰЛОВ ҚОҒАМДА ДАУҒА АЙНАЛҒАН СҰРАҚТАРҒА ЖАУАП БЕРДІ
НАРЫҚТАҒЫ СҮТТІҢ ҚАЙСЫСЫ БАҒАСЫ ЖАҒЫНАН ДА, САПАСЫ ЖАҒЫНАН ДА ҚОЛДАНУҒА ҚОЛАЙЛЫ?
Елбасы «Жаңа энергия – жаңа экономика» атты Х Астана экономикалық форумының пленарлық отырысына қатысты
Нұрлан Ермекбаев: Зайырлы мемлекет –атеист мемлекет емес
Табысын жасырып келгендер 11800 есепшот ашып, оған 4,1 триллион теңге түсіргені анықталды
Үйінде мынадай мүсін сақтайтын адам көруі тиіс (ВИДЕО)
Лондондағы өртенген үйде өлім алдындағы әйелдің сөздерді жүректерді елжіретті (ВИДЕО)
Алып питонды жалаңаш қолдарымен аулаған ер адамның батылдығы елді таңқалдырды (ВИДЕО)
Түнгі клубтардың бірінде сайран салған хиджабтағы қыз елдің ашуына тиді (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com